Július Klein

PaedDr. Mgr. art. Július Klein (* 4. január 1954, Iliašovce) je slovenský hudobník, klarinetista, pedagóg a dlhoročný riaditeľ Štátnej filharmónie Košice (1991 – 2019).
Krátky životopis a vzdelanie.
Základy hudobného vzdelania získal na Ľudovej škole umenia v Spišskej Novej Vsi, kde absolvoval hru na klavíri a na klarinete. Pokračoval v štúdiu hry na klarinete na Konzervatóriu v Košiciach (v rokoch 1969 – 1975 u Richarda Schreibera) a na Vysokej škole múzických umení v Bratislave (v rokoch 1975 – 1979 u Edmunda Bombaru). Po jej absolvovaní sa stal prvým klarinetistom Štátnej filharmónie Košice. V čase február 1991 – september 2019 (spolu 28 rokov) bol riaditeľom tejto významnej kultúrnej inštitúcie – doposiaľ najdlhšie pôsobiacou osobnosťou na poste riaditeľa orchestra nielen na Slovensku.
Pod jeho vedením účinkovala ŠfK po prvýkrát v štátoch ako: Hongkong – 1991, Francúzsko – 1993, USA – 1994, Turecko a Mexiko – 1998, Kórejská republika – 1999, Čínska ľudová republika – 2014/2015 a po prvýkrát doprevádzala svetové operné hviezdy ako Edita Gruberová, Luciano Pavarotti, José Carreras a Plácido Domingo.
Od roku 2017 je Július Klein dramaturgom a koordinátorom troch organových festivalov: Organové dni Jozefa Grešáka v Bardejove (v roku 2022 – 30. ročník), Humenské organové dni Štefana Thomána (v roku 2022 – 19. ročník), Michalovský organ (v roku 2022 – 15. ročník).
Pracovná činnosť.
V súčasnosti:
Umelecká/sólistická činnosť a aktivity.
Školy absolvoval verejnými diplomovými koncertmi so Štátnou filharmóniou Košice. Už v závere štúdia na VŠMU pôsobil na poste 1. klarinetistu v Štátnej filharmónii Košice. S reálnym nástupom do Štátnej filharmónie Košice (1979) naplno rozvinul nielen svoju sólistickú činnosť, ale aj aktívne pôsobenie v komorných súboroch – člen dychového kvinteta, tria (klarinet, klavír, bicie) a Košického dychového tria s ktorým v roku 1984 získal 2. cenu na Interpretačnej súťaží Slovkoncertu.
Ako sólista spolupracoval s domácimi a zahraničnými hudobnými telesami: Štátna filharmónia Košice, Slovenský komorný orchester, Štátny komorný orchester Žilina, orchester Štátnej opery v Banskej Bystrici, Janáčkova filharmónia Ostrava, Huntsville Festival Orchestra, Toronto Philharmonia, North York Symphony, Symphony New Brunswick, Orquestra Camerata del Prado, Changwon Symphony Orchestra, Cheju Symphony Orchestra, New Tokyo Chamber Orchestra, Musica Aurea, Shenandoah Symphony Orchestra, Clark College Orchestra, Central Iowa Symphony, Kazan State Chamber Orchestra “La Primavera”, Miskolci Szimfonikus Zenekar.
Bol hlavným sólistom trojtýždňového turné Štátnej filharmónie Košice v USA (1994) a v Mexiku (1998) a taktiež s Hungarian Chamber Soloist Orchestra v Južnej Kórei (2001). 
Na základe úspešného výberového konania sa v roku 1994 zúčastnil študijného pobytu vo Wigmore Hall v Londýne.
Július Klein bol členom "World Philharmonic Bangkok", s ktorým sa predstavil na slávnostnom koncerte k 50. výročiu vlády thajského kráľa (1996) a bol členom "United Philharmonic Vienna" (koncerty v európskych krajinách a v Mexiku 1996 – 1998). Ako jediný Slovák sa zúčastnil "The First International Asian Clarinet Festival" v Pekingu 1998. Od roku 2000 je reprezentantom Slovenska v medzinárodnej organizácii PEARLE (Performing Arts Employer Associations League Europe).
Bol jedným z troch slovenských osobností, ktoré menovalo Ministerstvo kultúry SR za ambasádorov Európskeho roka medzikultúrneho dialógu 2008 (Juraj Kukura, Anton Hykisch, Július Klein). V rokoch 2011 – 2012 zastupoval Ministerstvo kultúry SR v bruselskej komisii "Open Method of Coordination" (subkomisia Európskej komisie).
Ocenenia.
Július Klein za svoju tvorivú aktivitu v umelecko-organizačnej činnosti získal viaceré významné ocenenia:
Zdroje.
https://www.tuke.sk/wps/portal/tuke/university/organy-univerzity/spravna-rada-tuke